पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की दूसरे वेव के बीच अस्पताल ऑक्सीजन बेड, वेंटिलेटर और जरूरी दवाइयों की कमी से जूझ रहे हैं। मरीजों का इलाज नहीं हो पा रहा है। हर ओर ऑक्सीजन का हाहाकार है और अब ये गांवों में भी शुरू हो गया है।
3 दिन पहले जोधपुर में कार्यरत ASP रामेश्वरलाल को भी नागौर जिले स्थित अपने गांव निम्बी जोधा में ऑक्सीजन किल्लत के चलते एक व्यक्ति की मौत की सूचना मिली तो वो परेशान हो गए। इसके बाद उन्होंने निम्बी जोधा CHC प्रभारी व गांव की सामाजिक संस्थाओं से बात की और जनसहयोग से गांव में चिकित्सा व्यवस्थाएं सुदृढ़ करने का सुझाव दिया।
ASP की प्रेरणा से दो सामजिक संस्थाओं ने सोशियल मीडिया पर मुहीम चला महज 3 दिनों में ही 6 लाख 50 हजार रूपये की राशि जुटा ली है, जिसमे अभी भी इजाफा होना जारी है। अब अगले एक दो दिन में इस रकम से ऑक्सीजन कंसंट्रेटर व सिलेंडर खरीदकर निम्बी जोधा CHC में सौंपे जाएंगे ताकि आइंदा किसी मरीज की ऑक्सीजन की कमी के चलते मौत न हो।
3 दिन पहले हुई मौत से CHC पर ऑक्सीजन किल्लत का हुआ था खुलासा
गौरतलब है कि 3 दिन पहले एक मरीज की ऑक्सीजन की कमी के चलते मौत हो गई थी। इसे लेकर जब पड़ताल की गई तो सामने आया कि CHC पर दस सिलेंडरों की व्यवस्था है, पर अधिकतर सिलेंडर खाली हीं हैं। इस बात की जानकारी जोधपुर में कार्यरत ASP रामेश्वरलाल को मिली तो उन्होंने तुरंत हीं ग्रामीणों से बात कर व्यवस्थाएं सुदृढ़ करवाने के लिए आपसी सहयोग से काम करने को कहा और अपनी और से हरसंभव मदद की बात कही।
सोशल मीडिया पर चलाई मुहीम
इसके बाद गांव की CHC पर ऑक्सीजन की समुचित व्यवस्था करवाने के लिए रामेश्वरलाल की प्रेरणा से व्हाट्सएप्प ग्रुप पर मुहीम चलाई गई। इसके नतीजे बेहतरीन आये और संत क्लब के तत्वाधान में चलाई गई इस सोशियल मिडिया मुहीम से महज तीन दिन में हीं साढे चार लाख रुपये की जनसहयोग राशि जुटा ली गई है।
इसके अलावा कस्बे के गणपति सेवा संस्थान के माध्यम से भी जनसहयोग से करीब दो लाख रुपये की राशि जुटाई गई है। कुल मिलाकर अभी तक 6.50 लाख रूपये जुटा लिए गए हैं, जिनमें अभी भी इजाफा होना जारी है।
ऑक्सीजन कंसंट्रेटर व सिलेंडर खरीदकर CHC को सौंपेंगे
संत क्लब के नवरतन खींचड़ व गणपति सेवा संस्थान के मंगल सिंह जोधा ने बताया कि अब जल्द ही दिल्ली से ऑक्सीजन कंसंट्रेटर व ऑक्सीजन सिलेंडर मंगवाकर CHC में सौंपे जाएंगे, ताकि आइंदा गांव में किसी की ऑक्सीजन की कमी के चलते मौत ना हो।
लक्षण आते हीं जांच की अपील
निम्बी जोधा CHC प्रभारी डॉक्टर अजित सिंह ने ग्रामीणोँ से अपील करते हुए कहा है कि कोरोना के लक्षण नजर आते ही तुरंत स्क्रीनिंग करवाएं। कुछ लोग अभी भी इसको लेकर नजर अंदाज कर रहे है महामारी की भयावहता को समझ कर तुरंत इलाज लें।
फोटो : दीपक बोहरा (निम्बी जोधा)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva mai_Deva zho_Hant eng_Latn